สวัสดีครับคุณผมมีอาการวูบทรงตัวไม่อยู่(มีสติดีนะครับไม่ใช่วูบแบบหน้ามืดเป็นลม)​เหมือนมีอะไรมากดทับสมองช่วงกระหม่อม​ เกิดจากสาเหตุอะไรได้บ้างครับ​
สวัสดีครับ อาการโคลงเคลงศีรษะมักเกิดจากการระบบประสาทชั้นในของหูถูกรบกวนเนื่องจากเส้นประสาทส่วนนี้ควบคุมการรักษาสมดุลและรับรู้การหมุนของร่างกายโดยตรงอนึ่งสาเหตุของอาการเวียนศีรษะจึงอาจเกิดจากหลายสาเหตุอาทิเช่น1.โรคในระบบของหูชั้นในเช่นมีตะกอนกระทบประสาทหูโรคน้ำในหูไม่เท่ากันหรือมีการอักเสบในหูชั้นใน2.การไหลเวียนของเลือดผิดปกติเช่นความดันโลหิตต่ำโรคหัวใจเต้นผิดจังหวะ3.โรคทางระบบประสาทเช่นการบาดเจ็บบริเวณศีรษะก้อนเนื้องอกในสมองโรคลมชัก4.สาเหตุอื่นๆเช่นโลหิตจางน้ำตาลในเลือดต่ำแต่ถ้าหากมีอาการถึงขั้นทรงตัวไม่ได้นี่แสดงว่าน่าจะมีความผิดปกติในระบบประสาทนะครับ จึงควรพบแพทย์ผู้เชี่ยวชาญด้านระบบประสาทเพื่อตรวจรักษาต่อไปดีกว่าครับ